burgasdotpro/wikipedia huggingface dataset:
Sokol kobcovitý

Sokol kobcovitý (iné názvy: sokol červenonohý, pustovka kobcovitá; lat. "Falco vespertinus") je druh z čeľade sokolovité. Obýva centrálnu a východnú palearktídu. Je to sťahovavý druh, na Slovensku sa počas migrácie vyskytuje takmer na celom území. Aktuálny odhadovaný počet hniezdiacich párov pre roky 20132018 je 022, v roku 2019 úspešne vyhniezdilo 25 párov.
Podľa Medzinárodnej únie na ochranu prírody a prírodných zdrojov sokol kobcovitý patrí medzi takmer ohrozené druhy, trend celkovej populácie je klesajúci kvôli deštrukcii biotopov. Európske stavy tvoria približne 40% z celkového rozšírenia a rýchlosť poklesu je tu odhadovaná na 30% za 17.1 rokov (3 generácie).
Výskyt a stav na Slovensku.
Odhadovaný počet hniezdiacich párov v rokoch 19801999 bol 20 - 100 párov. Druh bol charakterizovaný ako "fluktujúci" a veľkosť populácie mala v tom období "mierny pokles" od 20 - 50%. Veľkosť územia na ktorom sa sokol kobcovitý vyskytoval bola "stabilná", maximálna zmena do 20%. Hniezdenie bolo dokázané alebo predpokladané v 10,30 % mapovacích kvadrátov. Ekosozologický status v roku 1995 bol "E" - ohrozený druh. V roku 1998 "EN:B2acd", "EN" - ohrozený. V roku 2001 "EN" - ohrozený. Európsky ochranársky status "SPEC3" - druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia "V" - zraniteľný druh.
Odhadovaný počet hniezdiacich párov v rokoch 20082012 bol 010 párov. Krátkodobý trend i veľkosť územia na ktorom hniezdil za posledných 12 rokov (20002012) aj z pohľadu dlhodobého trendu od roku 1980 (19802012) boli "klesajúce". V roku 2012 bol vyhodnotený na Slovensku ako kriticky ohrozený a bola mu venovaná zvýšená starostlivosť aj podpora hniezdnych možností vyvesením 120 hniezdnych búdok na vhodných lokalitách. V roku 2014 bol oficiálne zaradený medzi kriticky ohrozené druhy Slovenska - "CR A2ac; B2ab(ii, iii, iv, v); C1+ C2a(i, ii); D". 
Odhadovaný počet hniezdiacich párov v rokoch 20132018 bol 0 22 párov. Krátkodobý trend za posledných 12 rokov (20072018) aj dlhodobý trend od roku 1980 (19802018) bol "fluktujúci". Veľkosť územia na ktorom hniezdil za posledných 12 rokov ako aj z pohľadu dlhodobého trendu bola "klesajúca". V roku 2019 zahniezdilo 25 párov a vyviedlo 73 mláďat.
Ochrana.
Je zákonom chránený, spoločenská hodnota je 5530 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).
San José

San José alebo poangličtene San Jose môže byť:
Mená miest, obcí a administratívnych jednotiek.
Pozri aj:
Pustovka

Pustovka (neodborne alebo zastarano aj "poštolka", v dávnej slovenčine aj "postolka, pastovka") môže byť:
Pustovka môže byť zastarano aj: myšiarka močiarna (Asio flammeus, staršie: Strix brachyotus)
Poštolka môže byť v dávnej slovenčine aj:
San José (Kalifornia)

San José (do roku 1979 oficiálne a dodnes často písané "San Jose") je tretie najväčšie mesto v americkom štáte Kalifornia. Nachádza sa na južnom konci sanfranciskej zátoky. Svojou metropolitnou oblasťou je spojené so San Franciscom a s Oaklandom, táto oblasť má cez 7 miliónov obyvateľov, čo ju radí na desiate najväčšie miesto v USA.
Vrana čierna

Vrana čierna (lat. "Corvus corone") je spevavec z čeľade krkavcovitých. Do roku 2002 sa pod názvom vrana túlavá západoeurópska alebo vrana obyčajná západoeurópska (Corvus corone corone) považoval za poddruh vrany túlavej/obyčajnej. Podľa Medzinárodnej únie na ochranu prírody a prírodných zdrojov vrana čierna patrí medzi najmenej ohrozené druhy, trend celkovej populácie je stúpajúci. V Európe došlo v rokoch 19802013 k miernemu vzostupu stavov.
Žije v blízkosti lesov, polí a lúk. V lete viac v okolí lesov, v zime spolu s havranmi na poliach. Je všežravá, živí sa aj zdochlinami a odpadkami. Hniezdo si stavia na vysokých stromoch alebo v kroví z konárikov, korienkov, prípadne z peria. Znáša v apríli 45 modrozelených vajec so škvrnami. Samica na nich sedí 3 týždne.
Vydáva volanie „rrá-rrá“ alebo „kraach-kraach“.
Ekosozologický status v roku v roku 2014 LC - menej dotknutý.
Ochrana.
Je zákonom chránená (§ 33 ods. 3 zákona o Ochrane prírody a krajiny 543/2002 Z. z.), spoločenská hodnota je 500 € (Vyhláška MŽP č. 170/2021).
Sojka obyčajná

Sojka obyčajná (iné názvy pozri nižšie; lat. "Garrulus glandarius") je druh vtáka z rodu sojka ("Garrulus") z čeľade krkavcovitých. Obýva palearktídu a orientálnu oblasť. 
V literatúre sa druh sojka obyčajná v súčasnosti vymedzuje v závislosti od autora rôzne široko - podrobnosti pozri v článku Garrulus. V tomto článku je sojka obyčajná poňatá v širšom zmysle.
Názvy.
Súčasné slovenské názvy tohto druhu sú sojka obyčajná (resp. do začiatku 50. rokov 20. storočia: "sojka obecná"), sojka škriekavá a zriedkavo sojka lesná. Ľudový alebo starší názov je sojka. Zastarané názvy sú: "žežuľa/zezuľa" a "kriešťavec".
Opis.
Je veľká ako holub (). Je červenkastohnedá, má čierne fúzy, čierny chvost, biele krídla s bielym políčkom a trblietavo modrým zrkadielkom. Samec a samica sa navzájom nelíšia, mladé jedince sú tmavšie a menej pestro sfarbené. Za letu je nápadná biela škvrna nad čiernym chvostom a široké krídla s bielym poľom a sýto modrými pierkami s čierno-bielymi prúžkami. Lieta ťažko, vlnovito a trepotavo, na zemi poskakuje.
Hlas.
Vydáva „reeč-reeč“ alebo „krehk-krehk“ alebo „hieé“. Sojka je schopná napodobňovať iné vtáčie a zvieracie zvuky. Dokáže imitovať mečanie kozy, vŕzganie nenamazaného kolieska fúrika a dokonalým majstrom je vo vytváraní škrípavých tónov svojho spevu.
Rozšírenie.
Vyskytuje sa v ihličnatých, listnatých a zmiešaných lesoch a v rozsiahlejších mestských parkoch. Prevažne stály druh. Hniezdo je umiestnené vysoko na strome, väčšinou neďaleko od okraja lesa. Obýva severozápadnú Afriku, celú Európu, Sibír a východnú Áziu po Čínu. U nás je rozšírená vo všetkých typoch lesov a sťahuje sa do miest.
Výskyt a stav na Slovensku.
Na Slovensku hniezdi skoro na celom území, v zime čiastočne migruje západným smerom a zimovanie bolo zistené na 91,60 % mapovacích kvadrátov. 
Odhadovaný počet hniezdiacich párov je 15 000 - 30 000, zimujúcich jedincov 32 000 - 65 000. Veľkosť populácie i územie na ktorom sa vyskytuje sú "stabilné", maximálna zmena do 20%. Ekosozologický status v rokoch 1995, 1998 a 2001 žiadny. V roku 2014 "LC* A2b" - menej dotknutý. 
Hniezdenie.
Hniezdi v apríli až máji raz za rok. Plytké tanierovité hniezdo z vetvičiek, stoniek a korienkov je umiestnené v korunách stromov. Samice znášajú 5 – 6 zelenkastých, drobne hnedo škvrnitých vajec, na ktorých sedia obidvaja rodičia 16 – 17 dní, mláďatá potom kŕmia asi 19 – 20 dní.
Potrava.
Na jar viac hmyz, ináč žalude, oriešky, bobule.
Ohrozenosť.
Podľa Medzinárodnej únie na ochranu prírody a prírodných zdrojov sojka obyčajná patrí medzi najmenej ohrozené druhy, celková populácia je stabilná, nie sú známe žiadne ohrozenia alebo poklesy, v Európe bol v rokoch 19802013 zistený mierny nárast stavov.
Ochrana na Slovensku.
Je zákonom chránená (§ 33 ods. 3 zákona o Ochrane prírody a krajiny 543/2002 Z. z.), spoločenská hodnota je 500 € (Vyhláška MŽP č. 170/2021).
Druh je zaradený do smernici o vtákoch (Príloha II).
Častica (fyzika)

Častica vo fyzike je v širšom zmysle teleso, ktoré je v pomere k uvažovanej sústave malé, a ktorého vnútorná štruktúra nie je dôležitá, len jeho správanie ako celku voči ostatným časticiam alebo vonkajším vplyvom. Ide tu teda o relatívny pojem. V tomto zmysle sú napríklad aj zrnká piesku časticami pri pokusoch s pieskom.
V užšom zmysle (nazývaná potom aj hmotná častica alebo častica hmoty) to je označenie pre:
Niekedy sa pojem častica používa ako skratka pre elementárnu časticu (čiže jednotlivé kvarky, leptóny a kalibračné bozóny).
V klasickej mechanike sa ako častica označuje (aj len) hmotný bod.
Elementárna častica

Elementárna častica môže byť:
Azaleh

Azaleh alebo Zeta Aurigae (ζ Aur/ζ Aurigae) je hviezda v súhvezdí Povozník. Je to zákrytová premenná hviezda typu Algol; dvojhviezda spektrálnych typov K4 I a B8 V, s periódou 972,14 d, zdanlivou jasnosťou 3,9m až 4,2m. Štúdium spektier v primárnom minime, keď je zakrytá menšia, jasnejšia zložka, umožňuje detailne skúmať rozsiahlu atmosféru červeného nadobra, ktorého polomer je 190-násobne väčší než polomer Slnka; druhá hviezda má polomer 7 polomerov Slnka. Ich hmotnosti sú 14 M☉ a 8 M☉.
Sigma Scorpii

Sigma Scorpii (σ Sco/σ Scorpii) alebo Al Niyat či Alniyat je štvorhviezda v súhvezdí Škorpión. Skladá sa z jednej zložky spektrálneho typu O a troch zložiek spektrálneho typu B. Vnútorný pár hviezd je nerozlíšiteľný, dvoch sprievodcov možno vidieť ďalekohľadom.
Multitasking (počítače)

Multitasking (z anglického "multi", "mnoho" + "task", "úloha") alebo súbežné spracovanie úloh alebo paralelné spracovanie viacerých úloh je vykonávanie (aspoň zdanlivé) niekoľkých úloh súčasne počítačom. Väčšina dnešných operačných systémov je viacúlohová – patrí sem napríklad Windows či Linux. Naopak MS-DOS je príkladom jednoúlohového systému, na ktorom vždy beží len jediný program.
Multitasking môže byť realizovaný mnohými spôsobmi. Základné delenie je na "skutočný multitasking", pri ktorom je hardvér počítača naozaj schopný v každom okamihu vykonávať viac úloh súčasne, a na "zdanlivý multitasking", pri ktorom sa dojem súčasného behu viacerých programov dosahuje tým, že sa tieto programy veľmi rýchlo v behu striedajú, ale v každom okamihu spracúva procesor jedinú úlohu. Skutočný multitasking sa v praxi príliš neobjavuje, operačné systémy PC podporujú zdanlivý multitasking, ale ak je počítač vybavený viacerými procesormi, sú úlohy medzi týmito procesormi rozdelené tak, aby aspoň niektoré úlohy mohli bežať súčasne.
Rozlišujeme multitasking nepreemptívny (kooperatívny), vyžadujúci aktívnu spoluprácu úloh, a preemptívny, pri ktorom je úlohám procesorový čas prideľovaný a odoberaný transparentne (plánovačom úloh operačného systému).
Tau Scorpii

Tau Scorpii (τ Sco) je hviezda v súhvezdí Škorpión. Zdanlivá hviezdna veľkosť Tau Scorpii je +2,8, zatiaľ čo merania paralaxy poskytujú odhad vzdialenosti približne 470 svetelných rokov od Zeme.
Opis.
V porovnaní so Slnkom je Tau Scorpii obrovská OB hviezda s 15-násobkom hmotnosti Slnka a viac ako šesťnásobkom polomeru Slnka. Vyžaruje asi 20 400-násobok svietivosti Slnka pri efektívnej teplote 31 440 K. To jej dodáva modrobiely odtieň charakteristický pre hviezdy typu B. Zatiaľ neexistuje dôkaz o spoločníkovi na obežnej dráhe okolo τ Sco. Je to magnetická hviezda, ktorej povrchové magnetické pole bolo mapované pomocou Zeemanovho-Dopplerovho zobrazovania. Tau Scorpii rotuje relatívne pomaly s periódou 41 dní.
Spektrum tejto hviezdy ukazuje trojnásobne ionizovaný kyslík (O IV), ktorý je generovaný röntgenovými lúčmi a Augerov jav. Pozorovania pomocou vesmírneho teleskopu ROSAT ukázali, že má röntgenové spektrum s vyššou energiou (silnejšie), ako je obvyklé pre hviezdy B0 V. V energetickom rozsahu 0,8 – 1,2 keV je jeho röntgenová svietivosť "L"x = s veľkým "L"x na "L"bol z log "L"x/"L"bol = –6,53 z meraní ASCA. Merania ROSAT vykázali log "L"x/"L"bol ≃ –5.93 z rozsahu 0,1 – 2,4 keV. Tvrdá zložka röntgenového spektra z τ Sco, ktorú skúmal XMM-Newton, podporuje prítomnosť padajúcich zhlukov plazmy do τ Sco.
Táto hviezda je súčasťou vlastného pohybu hviezdnej asociácie Scorpius–Centaurus (Sco OB2), ktorá je najbližším takým spoločným pohybujúcim sa združením hmotných hviezd k Slnku. Podskupina Scorpius obsahuje tisíce mladých hviezd s priemerným vekom 11 miliónov rokov pri priemernej vzdialenosti 470 svetelných rokov. Najnovšia analýza polohy H-R diagramu pre Tau Scorpii odhaduje, že jej účinná teplota bude 29 850 kelvinov so svietivosťou 20 400 Slnka, čo zodpovedá izochronálnemu veku 5 miliónov rokov a odhadovanej hmotnosti 14,5 – 14,7 slnečných hmotností.
Vek 5 miliónov je polovičný v porovnaní s okolitými hviezdami rovnakej generácie. Vysvetlenie tohto javu ponúka hypotéza, ktorá tvrdí, že ide o dvojhviezdu so silným magnetickým poľom, ktoré zdanlivo robí hviezdu mladšiu a modrejšiu.
Alsafi

Alsafi alebo Sigma Draconis (σ Dra/σ Draconis) je hviezda v súhvezdí Drak. Je to hviezda zdanlivej jasnosti 4,68m. Patrí do spektrálneho typu K0. Vzdialenosť od Zeme 18,8 ly.
Claude Monet

Claude Oscar Monet (* 14. november 1840, Paríž, Francúzsko – † 5. december 1926, Giverny) bol významný francúzsky maliar. Je považovaný za zakladateľa umeleckého smeru impresionizmu, ktorého názov je odvodený od jeho obrazu "Impression, soleil levant" (Impresia, východ slnka). 
Životopis.
Narodil sa v Paríži ako druhé dieťa Claude Adolpha a Louise-Justine Monetovcov. Keď mal päť rokov, jeho rodina sa presťahovala do mestečka Le Havre, ktoré sa nachádza v severnom Francúzsku v Normandii. Tam sa stal známym najmä vďaka svojim karikatúram kreslených uhlíkom. Neskôr sa zoznámil s maliarom Eugènom Boudinom, ktorý odhalil Monetov maliarsky talent a stal sa jeho učiteľom. Naučil ho používať olejové farby, a tiež ako využívať techniky plenérizmu (z franc. "en plein air " – na voľnom priestranstve) pri maľovaní.
V roku 1859 odišiel na radu svojho učiteľa študovať maliarstvo do Paríža. Cítil sa však spútaný pravidlami tej doby a odmietol dlhodobo zaužívané princípy v maľovaní. Práve z toho dôvodu radšej vstúpil na nezávislú Academie Suisse, kde spoznal ďalších maliarov Pissarra a Cézanna.
V rokoch 18601862 absolvoval povinnú vojenskú službu v Alžírsku. Bol ovplyvnený tamojším prostredím a farebnosťou krajiny, a to sa pre neho stalo v nasledujúcich rokoch inšpiráciou. V roku 1862 sa kvôli chorobe vrátil predčasne domov, ale pod podmienkou, že dokončí svoje štúdium na univerzite. Vstúpil preto do súkromného ateliéru Charlesa Gleyra, kde spoznal maliarov Pierre-Augusta Renoir, Frédérica Bazille, Alfreda Sisleyho. Títo spoločne zdieľali podobné myšlienky a názory na umenie, ktoré sa neskôr stali známe pod názvom impresionizmus.
Počas francúzsko-pruskej vojny (18701871) Monet utiekol do Anglicka, aby sa vyhol odvodu, kde spolu s Pissarrom maľovali v londýnskych parkoch a na brehu rieky Temža.
V roku 1866 sa pri maľovaní jedného obrazu zoznámil s modelkou Camille Doncieuxovou. O dva roky neskôr sa im narodil prvý syn Jean. V roku 1870 sa zosobášili a po troch rokoch manželstva odsťahovali do mestečka Argenteuil, neďaleko Paríža. Tam sa im v roku 1878 narodil druhý syn Michael. Pani Monetová zomrela v roku 1879 na tuberkulózu. Rodinná priateľka Alice Hoschedéová, ktorú opustil manžel, sa podujala vychovávať Monetove deti spolu so svojimi vlastnými. Spoločne žili v meste Poissy, ktoré však Monet nemal rád, a preto sa v roku 1883 presťahovali do Normandie, do mestečka Giverny. Tam sa natrvalo usadili a v roku 1892 zosobášili. Keďže sa mu konečne začalo dariť a jeho obrazy sa dobre predávali, kúpili tam dom a Monet si postavil vlastné štúdio. Popri cestách do Londýna, Nórska či Talianska sa začal venovať záhradkárstvu a vytvoril nádhernú záhradu s jazierkom, ktorá sa stala námetom pre mnohé jeho obrazy. Jeho druhá žena Alice zomrela v roku 1911 a syn Jean v roku 1914.
Na sklonku svojho života trpel mnohými chorobami. Zlý zrak a ťažká reuma spôsobili, že bolo pre neho čoraz ťažšie maľovať. Napriek tomu sa však nevzdával a do posledných chvíľ tvoril. Zomrel na konci roku 1926 a je pochovaný na cintoríne v Giverny.
Schrödingerova rovnica

Schrödingerova rovnica je základná diferenciálna rovnica, ktorá určuje vývoj fyzikálneho systému formalizmom vlnovej mechaniky. Je ústrednou rovnicou kvantovej mechaniky. Pomenovaná je podľa Erwina Schrödingera, ktorý ju sformuloval v roku 1926.
Schrödingerova rovnica môže byť matematicky pretransformovaná na Heisenbergovu maticovú mechaniku a Feynmanovu formuláciu dĺžkového integrálu.
Schrödingerova rovnica.
V závislosti od toho, aký systém chceme popísať, Schrödingerovu rovnicu môžeme napísať vo viacerých tvaroch. V tejto časti predstavujeme rovnicu pre všeobecné a jednoduché prípady, ktoré sú predmetom mnohých učebníc.
Všeobecný kvantový systém.
Pre všeobecný kvantový systém platí:
kde
Jedna častica s potenciálnou energiou.
Pre jednu časticu, na ktorú pôsobia sily (čiže potenciálna energia V je nenulová), má Schrödingerova rovnica tvar:
kde
Hamiltonov operátor (Hamiltonovej funkcie)

Hamiltonov operátor alebo hamiltonián je v kvantovej mechanike operátor zodpovedajúci energii sústavy (častice alebo sústavy častíc). Úplne charakterizuje kvantovú sústavu v daných fyzikálnych podmienkach. Vzniká z Hamiltonovej funkcie zamenením kanonických premenných príslušnými operátormi.
Má tvar:
kde formula_2 je Laplaceov operátor
formula_4 je hmotnosť častice, pohybujúcej sa v poli s potenciálom formula_5.
CSS

CSS je skratka pre:
Gienah Gurab

Gienah Gurab alebo Gama Corvi (γ Crv/γ Corvi) je najjasnejšia hviezda v súhvezdí Havran.
Horoskop

Horoskop alebo kozmogram je v astrológii diagram rozmiestnenia nebeských telies v určitom časovom bode, najčastejšie v čase narodenia jedinca.
Ide o schematický obrazec, v ktorom sú zakreselné pozície Slnka, Mesiaca, planét a niektorých ďalších horoskopických prvkov v 12 znameniach zverokruhu a dvanástich domoch, v konkrétnom časovom bode a mieste (najčastejšie dátum a miesto narodenia). Čínsky horoskop a iné „národné“ horoskopy sú v jednotlivostiach odlišné.
Horoskopy slúžia na určenie charakteru osoby či jej karmy (horoskopy k dátumu a miestu narodenia, resp. k nejakým minulým dátumom) alebo na predpoveď jej budúcnosti (horoskopy k budúcim dátumom).
Systém 12 domov sa dokázateľne používal už v starovekej Indii okolo roku 3000 pred Kr. 
Kresťanstvo považuje horoskopy za bielu mágiu, okultizmus.
Niektorí ľudia považujú horoskopy za nebezpečné, pretože sa podľa nich ľudia, ktorí im veria, môžu správať (napríklad doktor odmietne vykonať operáciu, pretože má podľa horoskopu zlý deň).
Ascella

Ascella (lat. axilla – rameno) alebo Zeta Sagittarii (ζ Sgr/ζ Sagittarii) je dvojhviezda v súhvezdí Strelec zdanlivej jasnosti 2,6m. Jej zložky, hviezdy zdanlivej jasnosti 3,37m a 3,6m, obiehajú okolo spoločného ťažiska raz za 20,8 r. Jasnejšia z nich patrí do spektrálneho typu A2, triedy svietivosti II. Vo vzdialenosti 75 oblúkových sekúnd od tohto páru leží hviezdička 11. magnitúdy, ktorá k dvojhviezde pravdepodobne nie je gravitačne pripútaná.
Vzdialenosť Ascelly od Zeme je približne 78 - 89 ly.
Merga

Merga alebo 38 Bootis je hviezda v súhvezdí Pastier.
Ancha

Ancha (v stredovekej latinčine bedro) alebo Theta Aquarii (θ Aqr/θ Aquarii) je hviezda v súhvezdí Vodnár zdanlivej jasnosti 4,17m, spektrálneho typu G8, triedy svietivosti III; patrí k žltým obrom. Vzdialenosť od Zeme približne 191 ly.
Relikvia

Relikvia je časť tela posvätnej či uctievanej osoby, alebo náboženský objekt ktorý slúži ako predmet uctievania. Relikvie sú súčasťou Budhizmu, Kresťanstva, Hinduizmu, Šamanizmu a iných náboženstiev. 
Slovo relikvia pochádza z latinského slova "reliquiae", ktoré znamená "pozostatky" alebo "niečo zanechané". 
Relikvie v kresťanstve.
Relikvia v kresťanstve je predmet, ktorý náboženská apologetika spája so životom Ježiša Krista, Panny Márie, apoštolov a svätých. Relikvia môže prinášať Božiu milosť a sprostredkovať zázrak. 
Kult relikvií je rozšírený hlavne v katolíckej a pravoslávnej cirkvi.
Relikvie bývali dvojakého druhu: skutočné ostatky z tela svätca alebo z jeho šiat či vecí, ktoré používal, a relikvie na základe dotýkania (ex contacto).
Známe sú relikvie ako Turínske plátno, posmrtná šatka - Sudárium z Ovieda, kvapky jeho krvi, klince, ktorými bol ukrižovaný, hlava Jána Krstiteľa. Relikvie sú uložené a vystavované v kostoloch, kláštoroch a pútnických chrámoch v relikviároch. V súčasnosti cirkev zostavuje osobitný zoznam týchto pozostatkov a len relikvie z tohto zoznamu sa môžu oficiálne vystavovať. Kult relikvií kulminoval v stredoveku, v súvislosti s križiackymi výpravami, kedy sa s relikviami vo veľkom obchodovalo. Boli predmetom kráľovských darov.
Relikvie a ich kult slúžia ako prostriedok na zveľaďovanie a obohatenie viery.
Heka

Heka („žiariaca“) alebo Meissa (Lambda Orionis/λ Ori/λ Orionis) je hviezda v súhvezdí Orión. V Obrazci Orióna tvorí jeho hlavu. Nachádza sa zhruba v polovičnej vzdialenosti medzi hviezdami Betelgeuze a Bellatrix, ale vyššie nad ich spojnicou. Je to modrastý nadobor a v silnom ďalekohľade možno rozoznať jej blízkeho sprievodcu. Ten sa nachádza v odstupe 4,4“ a má jasnosť 5,6 magnitúd.
Bellova nerovnosť

Bellova nerovnosť je nerovnosť, ktorú spĺňajú určité spinové korelácie v lokálne realistických teóriách. Je dielom írskeho fyzika J. S. Bella. Má tvar: 
formula_1.
Pozrime sa bližšie na jej odvodenie. 
Nech formula_2 je počet častíc v našom teste s hodnotami formula_3, formula_4, formula_5 (a obdobne pre ďalšie kombinácie orientácií). Nech formula_6 označuje počet častíc s formula_3, formula_4 a s neurčenou hodnotou formula_9 (a podobne). Potom platí
formula_10.
Pretože všetky formula_11 sú nezáporné (ide o počty prípadov), musí platiť
formula_12.
Ak si uvedomíme, že pokiaľ má jedna z častíc formula_3, musí mať druhá častica z páru formula_14 atď. Veličiny formula_15 sú úmerné súčtom dvojíc formula_11:
formula_17.
Potom zo zmienenej nerovnosti 
formula_12
a z podobnej nerovnosti so zamenenými symbolmi + a – vyplýva napokon vzťah pre Bellovu nerovnosť:
formula_1.
Mufrid

Mufrid alebo "eta Bootis" je spektroskopická dvojhviezda v súhvezdí Pastier. So vzdialenosťou 37 ly je tiež jedna z našich najbližších hviezd.
Nerozlíšiteľné častice

Nerozlíšiteľné častice alebo identické častice sú v kvantovej fyzike častice, ktoré nemožno vzájomne odlíšiť v rámci svojho "druhu", a to ani nie principiálne. Sú to všetky elementárne častice (napr. elektróny), atómy alebo molekuly.
Vznik pojmu nerozlíšiteľnosť.
Kedysi sa predpokladalo, že to, že väčšie objekty rovnakého "druhu" (napr. jednotlivé zrnká piesku alebo jednotlivé bunky a podobne) sú – napr. pri pokusoch – rozlíšiteľné a teda znova identifikovateľné, platí aj pre mikrofyzikálne objekty. Moderná fyzika však dokázala, že mikroskopické objekty rovnakého druhu, sú v skutočnosti nerozlíšiteľné ("identické"). Z Heisenbergovho princípu neurčitosti a kvantovej teórie konkrétne vyplýva, že mikrofyzikálne útvary pri tesnom stretnutí a vzájomnom pôsobení nemožno považovať za rozlíšiteľné. 
Dôsledok.
Skutočnosť, že častice môžu byť nerozlíšiteľné má dôležité dôsledky v štatistickej fyzike. Výpočty v štatistickej mechanike sa totiž opierajú o pravdepodobnostné argumenty, ktoré sú citlivé na skutočnosť, či sú študované objekty rozlíšiteľné. V dôsledku toho nerozlíšiteľné častice vykazujú výrazne odlišné štatistické správanie v porovnaní s odlíšiteľnými časticami. Napríklad existuje návrh, že nerozlíšiteľnosť častíc je riešením Gibbovho paradoxu.
Hlavným štatisticko-mechanickým dôsledkom je, že klasické Boltzmannovo rozdelenie termodynamiky treba nahradiť Boseho-Einsteinovým rozdelením resp. Fermiho-Diracovým rozdelením.
Teória.
Uvažujme vlnovú funkciu formula_1 zodpovedajúcu dvom identickým časticiam so súradnicami formula_2 a formula_3. Pretože ide o identické častice, musí 
formula_1 
zodpovedať rovnakému fyzikálnemu stavu. S ohľadom na lúčovú reprezentáciu stavov pri vyjadrení vlnovými funkciami to znamená, že
formula_5,
kde formula_6 je nejaké komplexné číslo. Skúsme zameniť častice 1 a 2 ešte raz. Potom s použitím predošlého platí:
formula_7.
Dvoma po sebe uskutočnenými zámenami sa musíme dostať tam, odkiaľ sme vyšli, a teda k formula_1. Z toho vyplýva, že 
formula_9 alebo formula_10.
Znamienko plus zodpovedá Boseho-Einsteinovmu rozdeleniu ("štatistike"), znamienko mínus Fermiho-Diracovmu rozdeleniu ("štatistike").
"Poznámka: Tento experiment sa nedá rozšíriť na systémy s troma a viac časticami tak jednoducho, ako by sa mohlo na prvý pohľad zdať."
Gramatický rým

Gramatický rým je rým, ktorý vzniká, ak sa rýmujú slová, ktoré majú zhodné všetky základné gramatické kategórie – rovnaký slovný druh, rod, číslo, pád, prípadne aj osobu a čas. Ak sa v rýme použije slovo rovnakého slovného druhu a má zhodné všetky základné gramatické kategórie, ale je aspoň o dve slabiky dlhšie, za gramatický rým sa nepovažuje. Gramatické rýmy znižujú umeleckú hodnotu básne a básnici sa im vyhýbajú.
Relikviár

Relikviár je schránka na uchovávanie relikvií.
Existencia relikviárov je doložená od 4. storočia, ale pozostatky svätých boli vo veľkej úcte od počiatkov kresťanstva. Už v katakombách je dosvedčená úcta k mučeníkom. Mnohé relikviáre majú veľkú umeleckú hodnotu.
Epické divadlo

Epické divadlo, nazývané aj divadlo odcudzenia alebo politické divadlo je divadelným hnutím, ktoré sa začalo presadzovať v prvej polovici 20. storočia. Spája sa najmä s menom nemeckého dramatika, režiséra a divadelného teoretika Bertolta Brechta. I keď väčšina z princípov epického divadla existovala roky, či dokonca storočia, bol to práve Brecht, ktorý ich zjednotil, rozvinul a spopularizoval epické divadlo.
Minkar

Minkar alebo Epsilon Corvi je hviezda v súhvezdí Havran. Je to oranžový obor s povrchovou teplotou 4 230 K.
Miram

Miram alebo Eta Persei je hviezda v súhvezdí Perzeus. Jej zdanlivá hviezdna veľkosť je 3,8, vzdialenosť od Zeme asi 1 330 svetelných rokov a spektrálny typ M3 Ib-Iia.
Mekbuda

Mekbuda alebo Zeta Geminorum (ζ Gem/ζ Geminorum) je hviezda v súhvezdí Blíženci. Jej meno znamená „zatiahnutá laba“. Nezvyčajné pomenovanie súvisí s pôvodným veľkým súhvezdím "Asad", Lev, ktoré sa tu kedysi rozprestieralo. 
So svojím sprievodcom, ktorého jasnosť sa udáva v rozsahu od siedmej do desiatej magnitúdy, tvorí optickú dvojhviezdu. Sprievodca sa nachádza vo vzdialenosti 94“. Hlavná zložka je zároveň aj premenná hviezda, typická cefeida (jedna z najľahšie pozorovateľných), 3 000-krát svietivejšia než Slnko. Jasnosť tohto žltého obra sa mení od 3,7 do 4,1 (3,6 – 4,2) mag v perióde 10,15 dňa. Perióda sa skracuje rýchlosťou približne 3 sekundy za rok. 
Pozri aj.
Zoznamy hviezd
Alschain

Alschain (Alshain, perz. šahin tarazad – súhvezdie Aql) alebo Beta Aquilae (β Aql/β Aquilae) je hviezda v súhvezdí Orol. Je astrometrická dvojhviezda zdanlivej jasnosti 3,71m. Jej zložky, hviezdy zdanlivej jasnosti 3,71m a 11m, obiehajú okolo spoločného ťažiska. Na oblohe sú od seba vzdialené 12,5". Jasnejšia z nich je žltým podobrom spektrálneho typu G8, triedy svietivosti IV. Rozmermi aj ostatnými fyzikálno-chemickými parametrami je veľmi podobná Slnku. Druhá zložka patrí do spektrálneho typu M3. Sústava Alschain je vzdialená od Zeme približne 45 ly.
Hinotori

Hinotori (jap., ohnivý vták) je japonský satelit, vypustený organizáciou ISAS na výskum X-lúčov zo Slnka. Niesol spektrometer s vysokým rozlíšením pre skúmanie žiarenia s dlhšími vlnovými dľžkami, ťažké prístroje na fotografovanie energetických zábleskov slnka s energiami od 10 do 40 keV. Honotori znamená v preklade Fénix a pred štartom mal pracovný názov ASTRO-A. Bol vypustený z Kagoshimy 21. februára 1981 na obežnú dráhu s perigeom , apogeom , sklonom 31,3° a obežnou dobou 94,6 min., hmotnosť satelitu .
Institute of Space and Astronautical Science

Institute of Space and Astronautical Science (skr. ISAS preklad: Inštitút pre vesmírnu vedu) bola jedna z troch japonských organizácií pre výskum vesmíru. Založená bola pri Tokijskej univerzite a zodpovedá za vývoj a prevádkovanie výskumných satelitov, mesačných a medziplanetárnych sond. 
1. októbra 2003 bola táto organizácia zlúčená s ostatnými dvoma japonskými organizáciami pre výskum vesmíru (NASDA a NAL), čím vnikla Japan Aerospace Exploration Agency (skr. JAXA).
Základňa.
ISAS používa pre svoje štarty kozmodróm Kagoshima Space Center a ako nosiče využíva rakety M-Series.
Učú kaihacu džigjódan

Učú kaihacu džigjódan (- doslovný preklad: "Vesmírna rozvojová[/vývojová/exploatačná] agentúra", resp. "Agentúra pre rozvoj [/vývoj/exploatáciu] vesmíru [/v oblasti vesmíru]"; anglický názov: "National Space Development Agency" – doslovný preklad: "Národná agentúra pre rozvoj [/vývoj] vesmíru [/v oblasti vesmíru]"; skr. "NASDA") bola jednou z troch japonských organizácií pre výskum vesmíru. (ostatné dve: JAL, ISAS). Založená bola v októbri 1969 Komisiou pre vesmírne aktivity. NASDA nahradila NSDC (National Space Development Center). Zabezpečovala kompletnú satelitnú komunikáciu pre Japonsko, spravovala techniku pre predpovede a výskum počasia, sledovanie Zeme z vesmíru, mala na starosť vývoj satelitov, ktoré slúžia na testovanie a demonštrovanie najnovších technológií a nosných rakiet.
NASDA vyvinula a vyvíja tieto satelity a nosné rakety:
Používané nosné rakety: N-series, H-series, J-1. 1. októbra 2003 sa zlúčila s ostatnými dvoma organizáciami a vznikla JAXA.
Inverzný návrh

Inverzný návrh je opak priameho návrhu výrobného postupu. 
Je to vlastne automatické nastavenie výrobných zariadení tak, že vyrobia tento produkt, pričom im zadáme len technický popis produktu (napr. 3D výkres), vyrobený v CAD.
Technicky patrí do kategórie CAM.
Šílení

Šílení je koprodukčný česko-slovenský film režiséra Jana Švankmajera z roku 2005 natočený na motívy poviedok Edgara Allana Poea "Pochovaný zaživa" a "Šialený psychiater".
Blázinec, v ktorom sa odohráva jadro filmu, je alegóriou tejto civilizácie.
Ocenenia.
Film bol ocenený dvoma cenami Český lev za rok 2005 v kategóriách najlepší výtvarný počin (Eva Švankmajerová, Veronika Hrubá) a najlepší filmový plagát (Eva Švankmajerová). V roku 2006 film získal štyri ceny Slnko v sieti: za najlepší kameramanský výkon (Juraj Galvánek), za najlepší výtvarný počin (Jan a Eva Švankmajerovi), za najlepší ženský herecký výkon (Anna Geislerová) a za najlepší mužský herecký výkon (Jan Tříska).
Hamiltonián

Hamiltonián môže znamenať:
Hamiltonov operátor

Hamiltonov operátor môže znamenať:
Zrelá mladosť

Zrelá mladosť (angl. "The Mature Youth") je slovenský životopisný film o pôsobení Klementa Gottwalda na Slovensku v rokoch 1921 - 1926.
Crew Safety System

Crew Safety Systems (skratka CSS z angl. Systém pre bezpečnosť posádky) je súbor senzorov a ukazovateľov na palube vesmírnej lode, určených na detekciu zlyhania niektorého z riadiacich alebo podporných subsystémov. Dávajú posádke možnosť vyhodnotiť technický stav. CSS je zvyčajne schopný v prípade kritického stavu iniciovať automatické prerušenie.
Program Zond

V rámci sovietskeho kozmického programu Zond sa v rozmedzí rokov 1964 až 1970 uskutočnili dve série nepilotovaných kozmických letov, ktoré mali za cieľ získať informácie o susedných planétach a otestovať nové kozmické lode.
Pre prvé tri misie bol použitý model medziplanetárnej sondy 3MV určenej k budúcemu
prieskumu Venuše a Marsu. Po zlyhaní prvých dvoch misií bol Zond 3 vyslaný na testovací let, počas ktorého sa iba po druhýkrát v histórii podarilo odfotografovať odvrátenú stranu Mesiaca. Sonda pokračovala k Marsu a testovala palubné systémy a telemetriu.
Misie lodí Zond 4 až Zond 8 sa zamerali na testy pre v tej dobe plánovaný pilotovaný oblet Mesiaca (pozri Sovietsky mesačný program). Na lety bola použitá odľahčená kozmická loď Sojuz 7K-L1, ktorú vyniesla nová sovietska raketa Proton. Tento nosič dokázal vyslať loď iba na oblet Mesiaca bez možnosti prejsť na jeho obežnú dráhu. Po podobnej trajektórii sa pohybovala loď Apollo 13 pri svojom núdzovom lete. Prípadného obletu by sa mohli zúčastniť maximálne dvaja kozmonauti.
Committee on Space Research

Committee on Space Research (skratka COSPAR doslova "Komisia pre výskum vesmíru") je organizácia v rámci Medzinárodného koncilu vedeckých združení (International Council of Scientific Unions), do ktorého patria i Spojené štáty americké prostredníctvom svojej Národnej akadémie vied (National Academy of Sciences). COSPAR bola založená v roku 1958 ako vyústenie a pokračovanie kooperatívneho výskumného programu v oblasti výskumu vesmíru s názvom Medzinárodný rok geofyziky (International Geophysical Year). Sídlo organizácie je v Paríži a jej vedecká rada sa schádza pravidelne každé dva roky.
Courier (satelit)

Courier je názov telekomunikačného satelitu americkej armády, ktorý bol vyvinutý ako náhrada satelitu SCORE. Prvá verzia satelitu (Courier 1A) vážila , bola vypustená 18. augusta 1960 a explodovala 2,5 minúty po štarte. Druhá verzia satelitu (Courier 1B) vážila , bola vypustená 4. októbra 1960 a úspešne zaujala obežnú dráhu 967 x x 28,3°.
Maisúr

Maisúr () môže byť:
Európska organizácia pre využívanie meteorologických satelitov

Európska organizácia pre využívanie meteorologických satelitov ( skr. EUMETSAT) je medzivládna organizácia zodpovedná za vývoj, vypúšťanie a prevádzku meteorologických družíc dvoch typov: geostacionárne (Meteosat 1 až 10) a s polárnou dráhou letu (družice METOP A,B,C).
V súčasnosti má 29 členských štátov:
Rakúsko, Belgicko, Chorvátsko, Česko, Dánsko, Estónsko, Fínsko, Nemecko, Grécko, Maďarsko, Írsko, Island, Taliansko, Litva, Lotyšsko, Luxembursko, Holandsko, Nórsko, Poľsko, Portugalsko, Rumunsko, Slovensko, Slovínsko, Španielsko, Švédsko, Švajčiarsko, Turecko a Veľká Británia.
Štatút spolupracujúcej krajiny majú:
Bulharsko a Srbsko.
Slovensko sa stalo členom v roku 2006.
Extrémne ultrafialové žiarenie

Extrémne ultrafialové žiarenie (angl. "extreme ultraviolet", EUV) je zložka elektromagnetického spektra s vlnovými dĺžkami cca od 10 do 100 nm.
Courier

Courier (z angl., pôvodne z fr. "courrier"= kuriér, pošta) môže byť:
Esa

ESA môže byť:
Esa môže byť:
Kuvajt

Kuvajt môže byť:
European Retrievable Carrier

European Retrievable Carrier (skr. EURECA) je voľne lietajúca vedecká základňa, konštruovaná na viacnásobné použitie. Jej vynesenie do výšky na obežnú dráhu okolo Zeme sa uskutočnilo raketoplánom Atlantis 31. júla 1992 misiou STS-46. Jej úloha je zbierať údaje o experimentoch s mikrogravitáciou, testovanie technológií a materiálov a sledovanie vesmírneho žiarenia. 1. júla 1993 bola dopravená na Zem raketoplánom Endeavour.
Maseru

Maseru je hlavné mesto Lesotha.
Monrovia

Monrovia je hlavné mesto západoafrickej Libérie. Nachádza sa na myse "Mezurado", neďaleko ústia riek "Mezurado" a "Saint Paul". V roku 2003 mala 572 000 obyvateľov. 
Mesto sa pôvodne volalo "City of Christ" (Kristove mesto), no bolo premenované na počesť piateho prezidenta USA Jamesa Monroa, za ktorého vlády začal návrat otrokov späť domov. 
Dejiny.
Mesto založili v roku 1822 oslobodení čierni otroci z USA, ktorí sa po roku 1816 začali usádzať na území dnešnej Libérie. Americká kolonizačná spoločnosť rozdeľovala prisťahovalcom parcely s rozlohou štvrť áru. V roku 1835 vznikla mestská rada, prvá svojho typu na celém západe Afriky a po osamostatnení krajiny (26. júla 1847) sa Monrovia stala jej hlavným mestom. 
V roku 1951 tu bola založená univerzita. Mesto bolo opakovane ničené počas občianskej vojny.
Súčasnosť.
Mesto je priemyselným centrom krajiny, najväčší význam má petrochemický a potravinársky priemysel, hlavne spracovanie rýb. Hlavnou obchodnou ulicou je "Gurley Street" a na ostrove Providence stojí múzeum, ktoré pripomína významné udalosti v dejinách Libérie.
Administratívne členenie.
Monrovia sa člení na päť oblastí:
Podnebie.
V meste panujú po celý rok vysoké teploty a priemerná teplota v januári dosahuje 26 °C a v júli 24 °C. Najdaždivejší mesiac je jún, kedy zrážky dosahujú až 958 mm, v júli spadne priemerne 797 mm a v januári iba 50 mm. 
Obyvateľstvo.
Krátko po založení (1830) malo mesto iba 700 obyvateľov, no populačný skok zaznamenalo počas 20. storočia, kedy vzrástol viac ako 100 násobne. V posledných rokoch počet obyvateľov značne ovplyvnila občianska vojna.
Tripolis

Tripolis ( alebo na odlíšenie od rovnomenného mesta v Libanone tiež dlhým názvom ) je hlavné mesto Líbye.
Leží na pobreží Stredozemného mora. V meste je medzinárodné letisko, pobrežná magistrála, univerzita (založená v roku 1955) a rozsiahly priemysel a obchod.
História.
Mesto založili v 7. storočí pred Kr. Feničania, od 105 pred Kr. až do 7. storočia po Kr. bolo súčasťou Rímskej ríše resp. Byzantskej ríše (dočasne obsadené Vandalmi). V 7. storočí ho dobyli Arabi, v roku 1551 Osmanskí Turci. Po dobytí talianskymi vojskami v roku 1911 sa stal centrom talianskej kolonizácie severnej Afriky. Od roku 1951 je hlavným mestom Líbye.
Geografia.
Tripolis leží na západnom výbežku Líbye v blízkosti hraníc s Tuniskom, na africkom kontinente. Viac ako tisíc kilometrov delí Tripolis od druhého najväčšieho líbyjského mesta Bengházi. Pobrežné oázy sa striedajú s piesočnatými oblasťami a lagúnami pozdĺž líbyjských brehov v dĺžke viac ako 300 km. Mesto leží asi 70 kilometrov severne od pohoria Nafusa, prameňa sezónnych riek ako Wadi Al-Mjeneen.
ESA

ESA môže byť:
Paradigma

Paradigma (z gréčtiny) môže znamenať:
Hubblova konštanta

Hubblova konštanta je číselný odhad rýchlosti rozpínania sa vesmíru.
25. mája 1999 oznámil tím vedcov okolo Hubblovho teleskopu, že z pozorovania 18 galaxií do vzdialenosti 65 miliónov svetelných rokov, v ktorých objavili okolo 800 cefeíd (slúžiace astronómom ako oporné body pre meranie vzdialeností vo vesmíre), stanovili novú, presnejšiu hodnotu Hubblovej konštanty: (/s)/Mpc s presnosťou 10 %. Dovtedy bol odhad konštanty v rozmedzí 49 – /s/Mpc. Pôvodný Hubblov odhad z roku 1929 bol /s/Mpc.
Metóda merania posunu spektrálnych čiar vychádza z pozorovaní Edwina Hubbla, ktorý odvodil závislosť medzi vzdialenosťou blízkych galaxií (určenou inými nezávislými metódami) a Dopplerovým posuvom spektrálnych čiar k červenému koncu spektra.
V roku 2019 vyšla štúdia s ešte presnejším meraním. Tím použil kvazar SDSS 1206+4332 a zmeral hodnotu konštanty na /s/Mpc (+5,4, −5,1). Iné výsledky meraní z roku 2018 pomocou supernovy určili hodnotu na /s/Mpc (±1,3).
Platí vzťah:
kde R je vzdialenosť objektu vyjadrená v Mpc,
c je rýchlosť svetla v km/s,
z je zmeraný posun spektrálnych čiar a
H je Hubblova konštanta vyjadrujúca rozpínanie vesmíru.
Pigment (maliarstvo)

Ako pigment alebo prášková farba sa v maliarstve označuje prírodná alebo umelá prášková farebná substancia, nerozpustná vo vodových alebo olejových spojivách.
Organické pigmety sú farby rozpustené vo vode, liehu alebo v olejoch, ktorými sa zafarbí substrát, t. j. niektorý z neutrálnych, najčastejšie bielych nerastných pigmentov (barit, krieda, kaolín alebo sadra). Prírodné organické pigmenty sa pripravujú z rastlinných alebo živočíšnych farbív (kvety šafranu, brazílsky purpur, karmín) alebo sa vyrábajú synteticky.
Syntetické organické pigmenty.
Syntetické organické pigmenty sú uhlíkaté zlúčeniny, ktoré sa vyrábajú z ropy, kyselín a iných chemikálií, väčšinou pôsobením vysokej teploty alebo tlaku. Postupy ich priemyselnej výroby boli objavené po roku 1860, ktorý sa pokladá za začiatok éry moderných spotrebiteľských farieb.
Červený posun

Červený posun je posun spektrálnych čiar smerom k červenému (dlhovlnnému) koncu spektra.
Je to zníženie frekvencie elektromagnetického žiarenia (svetla, rádiových vĺn), šíriaceho sa od galaxií,kvazarov a iných vzdialených objektov. Ide o to, že čiary viditeľnej časti spektra sú posunuté k jeho červenému koncu, z čoho pochádza aj názov. Červený posun je tým väčší, čím rýchlejšie sa pozorovaný objekt vzďaľuje, pričom v prvom priblížení je priamo úmerný vzdialenosti (Hubbleov zákon). Najprirodzenejšie sa interpretuje ako Dopplerov jav, t. j. výsledok vzájomného vzďaľovania sa galaxií (ich 'rozbiehania'). Červený posun svedčí o rozširovaní sa Metagalaxie, ktoré predpovedala súčasná kozmológia.
Ak sa zdroj žiarenia a pozorovateľ od seba vzďaľujú, hovoríme o Dopplerovom červenom posune (Dopplerovom jave). Jav sa využíva napr. v astronómii na určenie relatívneho pohybu hviezd voči Zemi.
Všeobecná teória relativity predpovedá tzv. relativistický červený posun, ku ktorému dochádza, keď svetelné kvantá strácajú energiu pri opúšťaní gravitačného poľa, čiže pri šírení smerom do slabších polí. Tento červený posun sa podarilo potvrdiť v gravitačnom poli Zeme pomocou tzv. Mössbauerovho javu.
Opakom červeného posunu je modrý posun.
Nukleárna zima

Nukleárna zima je názov pre hypotetický stav na Zemi po prípadnom vojnovom konflikte s použitím jadrových zbraní, alebo po dopade asteroidu na Zem. Ide o zmenu celosvetového podnebia. Po výbuchoch atómových zbraní by sa v atmosfére nachádzalo také veľké množstvo prachu, popola, dymu a úlomkov, že sa predpokladá zaclonenie celej Zeme a z toho vyplývajúci obrovský pokles teploty na jej povrchu a zmenu klímy. Vplyvom rýchlej zmeny klímy by pravdepodobne došlo k vymretiu mnohých druhov, ktoré by neboli schopné prispôsobiť sa novým klimatickým podmienkam, teplotám, prípadne rádioaktívnemu prostrediu.
Možné príčiny vzniku.
Jadrový výbuch.
Pri explózii je do atmosféry vymrštené veľké množstvo aerosólu, ktorý následne bráni prenikaniu slnečných lúčov na zemský povrch, čo má za následok, že sa teplo odráža už v stratosfére, alebo v troposfére a nedopadá na zemský povrch. Zmenšený príkon energie zo Slnka má za následok ochladzovanie planéty. Predpokladá sa, že by častice mohli zostať v atmosfére niekoľko mesiacov až rokov. V prípade jadrovej vojny by bolo najväčšie množstvo aerosólu sústredené medzi 30 až 60 stupňom severnej šírky, nakoľko v tejto oblasti sa nachádza najviac strategických cieľov (najväčší počet miest).
Horiace ropné vrty.
Počas druhej vojny v Perzskom zálive ustupujúce iracké vojská zapálili 526 kuvajtských ropných vrtov, čo malo za následok únik veľkého množstva dymu a aerosólu do atmosféry v priestorovo obmedzenej oblasti. Následné modelácie ukázali, že teplota v oblasti klesla približne o 10 °C vo vzdialenosti 200 km od miesta požiaru. Ďalšie dôsledky v podobe kyslých dažďov boli zaznamenané až do vzdialenosti 1000 až 2000 km.
Postulát

Postulát () môže byť:
Anizotropia

Anizotropia je vo fyzike jav, spočívajúci v tom, že fyzikálne vlastnosti látky sa menia podľa smeru, v ktorom tieto vlastnosti meriame. Opakom je izotropia.
Analogicky sa pojem používa aj pre vlastnosti v matematike (matematické atribúty), v sociológii a podobne.
Ako s odborným pojmom sa s ním môžeme stretnúť v oblasti počítačovej grafiky (anizotropné filtrovanie).
Látka ako taká je na atomárnej úrovni anizotropná. Pri trochu „makroskopickejšom“ pohľade však mnohé látky možno považovať za (kvázi-)izotropné. 
Typickým príkladom tzv. anizotropných látok sú kryštály s nízkou symetriou, ktoré sú ohľadom všetkých vlastností (eleasticita, štiepateľnosť, tvrdosť, tepelná vodivosť, šírenie svetla, elektrické, magnetické a optické veličiny) anizotropné. Kryštály vyššej symetrie sú naopak ohľadom niektorých vlastností anizotropné, ohľadom iných izotropné.
Svetelné žiarenie je izotropné, laser naopak anizotropný.
Tekuté látky sú za normálnych okolností opticky izotropné, ale stávajú sa anizotropnými, keď prúdia alebo keď sú v elektrickom poli (to druhé sú tekuté kryštály).
Izotropia

Izotropia je vo fyzike jav, spočívajúci v tom, že fyzikálne vlastnosti látky sú nezávislé od smeru, v ktorom tieto vlastnosti meriame. Opakom je anizotropia.
Analogicky sa pojem používa aj pre vlastnosti v matematike (matematické atribúty), v sociológii a podobne.
Antananarivo

Antananarivo je hlavné mesto Madagaskaru.
Geografia.
Antananarivo leží v centrálnej časti ostrova, je najväčším Madagaskarským mestom (1 403 449 obyvateľov v roku 2001) a je jeho komunikačným, spravujúcim a hospodárskym centrom. V meste sa nachádza medzinárodné letisko.
História.
Mesto bolo založené v roku 1625 kráľom Andrianjakom. Svoje meno (arivo = tisíc) dostalo podľa počtu vojakov, ktorých kráľ Andrianjak určil na jeho obranu. V roku 1793 sa stalo hlavným sídlom kráľov z rodu Merina. Víťazné výpravy kráľa Radama I. urobilo z Antananariva centrum väčšiny ostrova. 
Veda a vzdelanie.
Antananarivo je sídlom Madagaskarskej univerzity a Collège Rural d'Ambatobe. V meste a okolí sa nachádza viac než 50 kostolov (vrátane anglikánskej a rímskokatolíckej katedrály) a asi rovnaký počet moslimských mešít.
Lilongwe

Lilongwe je hlavným mestom Malawi. Počet obyvateľov 440 500 (2003). Leží na západ od rieky Malawi pri hraniciach Malawi a Mozambiku a Zambie. Súradnice: 13°59′ juh, 33°47′ východ (-13.98333, 33.78333). 
Mesto bolo založené v roku 1902, plánovito ako budúce mesto štátu roku 1965. V roku 1968 sa začala stavba hlavného mesta a hlavným mestom sa Lilongwe stalo roku 1975. 
Mesto je strediskom pestovania a spracovania tabaku. Je v ňom poľnohospodárska vysoká škola (college) - pobočka Univerzity Malawi, sídlo katolíckeho biskupstva, Národnej knižnice, železničná stanica a medzinárodné letisko. Je to obchodné sídlo v husto osídlenom poľnohospodárskom území.
Bamako

Bamako je hlavné, a s počtom obyvateľov 1 690 471 (2006), aj najväčšie mesto Mali. V súčasnosti je tiež považované za najrýchlejšie sa rozrastajúce mesto v Afrike (šieste najrýchlejšie na svete). Je umiestnené na toku rieky Niger, v juhovýchodnej časti krajiny. 
Bamako je národné stredisko správy s riečnym prístavom blízko mesta Koulikoro a hlavné centrum regionálneho obchodu a zasadania. Vychádza odtiaľto železničná trať Dakar – Niger.
Victoria

Victoria môže byť:
Victoria (Malta)

Victoria je mesto na Malte. V marci 2013 tu žilo 6 911 obyvateľov.
Malawi

Malawi môže byť:
Rabat (mesto)

Rabat (staršie "Ribát", po arabsky "ar-Ribáṭ") je hlavné mesto Maroka a zároveň jedno z „kráľovských miest“ Maroka. Nachádza sa na pobreží Atlantického oceánu pri ústí rieky ’Abú Raqráq. Počet obyvateľov: okolo 800 000 (1995). Spolu s mestom Salá, ležiacim na druhom brehu rieky, tvorí Rabat dvojmesto s asi 1,4 miliónmi obyvateľov. V meste je sídlo kráľa a vlády.
Dejiny.
Mesto bolo založené v 12. storočí Arabmi na mieste rímskej osady. Nasledoval príliv arabských obchodníkov a remeselníkov, ktorých v 17. storočí vypudili zo Španielska. V rokoch 1912-1956 bolo správnym strediskom francúzskeho protektorátu v Maroku, od roku 1956 hlavné mesto Maroka.
Hospodárstvo.
Mesto je strediskom rybolovu, bavlnárskeho, kožiarskeho a potravinárskeho priemyslu. Významne zastúpené sú umelecké remeslá (koberce, ozdoby, keramika). Významný je aj cestovný ruch (morské kúpele, jachtový prístav). Je to dopravná križovatka.
Kultúra.
Rabat je opevnené staré mesto. Nachádza sa v ňom množstvo vrcholnostredovekých (maurských) pamiatok a hradieb. Je tu univerzita (1957), technická vysoká škola, Ústav pre arabský jazyk, Národné konzervatórium, škola tkania kobercov, botanická záhrada, zoo, botanická pokusná záhrada, divadlá, múzeá, knižnica, medzinárodné letisko (10 km od mesta) a námorný prístav. Sídli tu aj katolícke biskupstvo
Malawi (jazero)

Malawi (predtým nazývané Ňasa, Njasa, , ) je jazero na hraniciach Tanzánie, Malawi a Mozambiku. 
Základné údaje:
Jazero je tektonického pôvodu, odvodňuje ho rieka Shire do Mozambického prielivu. Obklopujú ho vysoké hory. V roku 1859 ho objavil D. Livingstone.
Majuro

Majuro je hlavným a najväčším mestom Marshallových ostrovov. Má 28 tisíc obyvateľov.
Rozkladá sa na troch ostrovoch "Delap", "Uliga" a "Darrit" (alebo "Rita") atolu Majuro (Męjro), ktorý pozostáva zo 64 ostrovov s celkovou plochou 9,17 km².
Port Louis (Maurícius)

Port Louis je hlavným mestom štátu Maurícius na severozápadnom pobreží ostrova. Počet obyvateľov mesta je spolu s predmestiami okolo 150 000. Je to jediný diaľkový námorný prístav krajiny.
V meste je chemický a petrochemický priemysel, spracovanie cukrovej trstiny, tabaku, pivovar, továreň na cigarety, sklo, nábytok, textil a elektroniku. 
Nachádza sa tu sídlo katolíckeho biskupstva, výskumné ústavy, prírodovedné múzeum, divadlo, na kopci citadela (1838), ďalej Government House z 18. stor. a katolícka a anglikánska katedrála.
Mesto zohralo významnú úlohu v bojoch Francúzska proti Spojenému kráľovstvu v 18. storočí, kedy ho aj francúzsky guvernér dal rozšíriť.
Nouakchott

Nouakchott (slovenský normovaný a francúzsky názov; výslovnosť: [nuakšot], v slovenčine aj [nvakšot]; iný slovenský názov: Nuakšott; arabský názov: نواكشوط - Nwákšút; berberský názov: Nwakcoṭ [význam: „miesto vetrov“]) je hlavné mesto a najväčšie mesto Mauritánie. Nachádza sa 4 km od Atlantického oceánu na západnom okraji Sahary. Počet obyvateľov bol v roku 2019 1 195 600, počet obyvateľov rýchlo rastie.
Je to hospodárske stredisko krajiny. Založené bolo roku 1903 ako pevnosť.
V meste je sídlo katolíckeho biskupstva, univerzita (1981/1983), medzinárodné letisko, (10 km od mesta) námorný prístav, významná cestná križovatka, Národný archív a Národná knižnica, Štátna tlačiareň, zariadenie na odsoľovanie morskej vody.
Port Louis

Port Louis môže byť:
Rabat

Rabat môže byť:
Alya

Alya (arab. `unq al-hajja – šija hada) alebo Theta Serpentis je trojhviezda v súhvezdí Had. Už pri pozorovaní malým ďalekohľadom vidieť dve bieložlté hviezdy spektrálneho typu A5, triedy svietivosti V, zdanlivej jasnosti 4,62m a 4,98m. Teplota na ich povrchu dosahuje 8 400 K. Hviezdy obiehajú okolo spoločného ťažiska, sú na oblohe vzdialené od seba 22,6". Ich vzdialenosť od Zeme 140 ly. 
Hviezdny systém dopĺňa žltá hviezda typu G, triedy svietivosti V. Táto zložka so sústavou fyzicky nesúvisí.